สับรางวันอาทิตย์ : ประชาธิปัตย์ รอตั้งลำ
เลือกซ่อมนครปฐมทำเอาดุลการเมืองพลิกไปพอควรอนาคตใหม่ที่กำลัง เริงร่าหวั่นไหวไปไม่น้อย จับตาดูประชาธิปัตย์กำลังมาเงียบๆรอเวลาฟื้นตัว เรียกคะแนนจากเกษตรกรไปก่อนเพื่อน,ข่าว เขย่าขวด สุดสัปดาห์นี้ การเมือง ในสถานการณ์ที่เป็นจริง ณ วันนี้ไม่ต่างไปจากสุภาษิตที่ว่า หุงข้าวประชดหมา ปิ้งปลาประชดแมว,แกล้งทำให้กระทบผู้อื่น แต่ฝ่ายตนกลับเสียประโยชน์,ความหมายน่าจะออกมาอย่างนั้น,ผลการเลือกตั้งซ่อม ส.ส.เขต 5 นครปฐมที่ เผดิมชัย สะสมทรัพย์ จากพรรคชาติไทยพัฒนา แก้ตัวสำเร็จเอาชนะคู่แข่งสำคัญ ไพรัฏฐโชติก์ จันทรขจร จากพรรคอนาคตใหม่,ไม่ใช่เรื่อง พลิกล็อก แต่เป็น ล็อกถล่ม มากกว่า,เหตุแห่งเหตุนั้นมีหลายปัจจัยเป็นองค์ประกอบอย่างน้อยการที่พลังประชารัฐไม่ส่งผู้สมัครทำให้คะแนนในมือของพรรคที่เคยได้เมื่อคราวเลือกตั้งที่ผ่านมา,ไม่ต้องถามว่า เท ไปให้ใคร? พรรคไหน?,นี่เป็นความจริงที่มีส่วนให้ชาติไทยพัฒนาชนะเลือกตั้งเติมเสียงสนับสนุนให้รัฐบาลมาอีก 1 เสียง เพิ่มความมั่นใจได้อีกระดับหนึ่ง,ว่าไปแล้วพลังประชารัฐนั้นน่าจะมองการเมืองออก อ่านสถานการณ์ทะลุ การ ตัดสินใจไม่ส่งผู้สมัครแถมได้กำไรมากขึ้น 3 ประการ,1. มีมารยาททางการเมืองในฐานะพรรคแกนนำรัฐบาล,2. มั่นใจว่าผู้ชนะการเลือกตั้งมีศักยภาพที่จะฝ่าด่านไปได้,3. ประชาธิปัตย์แม้จะมาอันดับ 2 จากการเลือกตั้งครั้งที่ผ่านมายังไงก็ชนะยากและแพ้อนาคตใหม่ด้วยซํ้าไป,ลึกๆคงมองไปถึงว่าไม่อยากให้ประชาธิปัตย์ฟื้นตัวเร็วเกินไป,ยิ่งเวลานี้ต้องยอมรับว่าสถานภาพของพรรคประชาธิปัตย์นั้นกำลังดีวันดีคืน ภายใต้การนำของหัวหน้าพรรคคนใหม่,จุรินทร์ ลักษณวิศิษฏ์ รองนายกฯ และรัฐมนตรีพาณิชย์,ที่ใช้แนวปฏิบัติผลงานมาก่อนการเมือง ด้วยการสร้างผลงานในด้านการเกษตรและการค้าโชว์ฟอร์มเด็ดๆมาหลายเรื่อง,นโยบายประกันราคาข้าว ราคาปาล์ม สำเร็จไปแล้ว อีกไม่นานการประกันราคายางก็จะเรียบร้อยตามมา,ได้ใจเกษตรกรไปจมหู,ที่แน่ๆ คนใต้ แฮปปี้เรียกคะแนนคืนมาได้ไม่ยาก,ความพ่ายแพ้การเลือกตั้งในพื้นที่ภาคใต้ ที่ผ่านมาประจักษ์ความจริงอย่างหนึ่งคือการเลือกข้างอย่างชัดเจน 4 ประเด็น,1. ไม่ให้ ทักษิณ ชนะเลือกตั้งกลับมามีอำนาจอีก,2. ต้องหนุน ลุงตู่ ให้กลับมาเป็นนายกฯต่อไป,3. การตัดสินใจไม่เอา ทหาร ของอดีตหัวหน้าพรรค อภิสิทธิ์ เวชชาชีวะ,4. การรุกพื้นที่ภาคใต้ของภูมิใจไทยและพลังประชารัฐ,ว่ากันว่าด้วยเหตุและปัจจัยเหล่านี้จึงต้องเลือกว่าจะใคร พรรคไหน แม้กระทั่งต้องกล้ำกลืนฝืนทนกับราคาพืชผลสำคัญ,ที่ราคาตกต่ำกระเป๋าฉีกก็ตาม,การตัดสินใจเข้าร่วมรัฐบาลก็เป็นอีกประเด็นหนึ่ง ที่คนในพรรคส่วนใหญ่มีความต้องการเพื่อหวังว่าจะแก้ปัญหาของพรรคได้,อีกทั้ง ชวน หลีกภัย ในฐานะประธานสภาผู้แทนฯ ก็เรียกคะแนนให้พรรคไม่น้อย,ก็ต้องรอชมกันต่อไปว่าประชาธิปัตย์จะ ตั้งลำ ได้เมื่อใดเท่านั้น,ลิขิต จงสกุล
ข่าว เขย่าขวด สุดสัปดาห์นี้ การเมือง ในสถานการณ์ที่เป็นจริง ณ วันนี้ไม่ต่างไปจากสุภาษิตที่ว่า หุงข้าวประชดหมา ปิ้งปลาประชดแมว แกล้งทำให้กระทบผู้อื่น แต่ฝ่ายตนกลับเสียประโยชน์
เลือกตั้ง,นครปฐม,ข่าวเขย่าขวด,พรรคประชาธิปัตย์,สับรางวันอาทิตย์,ลิขิต จงสกุล,จุรินทร์ ลักษณวิศิษฏ์,ข่าวทั่วไป